Sikuvwuntauzya Kasimpe Ulabuzya: Ellen White Ulavwiila | Cibeela Cabili - Kuzanga kwa ba SDA
Mibuzyo
ili kkumi ayone Iijatikizya Kuzanga kwa ba SDA, Businkamu ya bakombi, a Mulimo
Wakulilemeka Wesu mbuli Basikuvwuntauzya Kasimpe . . . Yavwiilwa kuzwa muli
Nzyaakalemba Ellen White:
Mubuzyo Wakutaanguna: Ninzi cikombelo ncoceelede kucita, cikonzya kucimanizya kuba cikombelo ciwide, mumajwi amwi kuti, ninzi cinga cabamba cikombelo kuti cibe mbuli “citeente ca muyuni uli oonse utasalali awusesemya” mbuli mbokwaambwa mu Ciyubunuzyo 18:2?
“Izyanyika tazyeelede kujuzyigwa mucikombelo akukwatana acikombelo. Kwiinda mukukamantana anyika cikombelo ciyakusofwaala akuba,-‘citeente camuyuni uli oonse utasalali awusesemya.” {E. G. White, Review and Herald, 02-26-1895,pr. 4}
Mubuzyo wabili: Mucizyi White ulazumanana kweelanya “kudilika mucibi” a “kuzanga”, alimwi akweelanya “kuzanga” a “Bbabbuloni.”Nceeci ncaakalemba cijatikizya Roma mu bbuku lya Great Controversy. “Bakabanda Cikombelo ca Roma kuti ngu Bbabbuloni muzangi wa kumamanino aaciindi. . . Mumisela yamusinze abuzangi, kwakali ba Waldanses balo baakaka kusumpulwa kwa Roma . . .” (1888). Hena Cikombelo ca SDA inga nicakali kuyooba Bbabbuloni, cikombelo camamambe?
“Kavwumbi 2, 1868, Ndakatondezyegwa bwaaimvwi bantu ba Yahuwah. Bunji bwabo bakali mumusinze mupati, nkabela tiibakali kulangikaanga balizyi mpobaimvwi . . . .Bantu baluulwa kuti mbantu baYahuwah mbaunyu alimwi mbaa syaacivwulemwangu. . . .Mbaasikukomba mituni, alimwi, kubusyu bwa Yahuwah, balainda ali bakomba zilengwa leza, bakomba zyibumbwa alimwi batakwe luzyibo lubotu kwiinda waawo. . . . Mbuli Israeli wansiku, cikombelo tiicakamulemeka Yahuwah kwiinda mukusiya mumuni, akusiya milimo yaco, akubelesya ciimo caco cisetekene, ciindene , kuba atalaa aazimwi munzila yakutuka. Basicikombelo baco bakatyola cizuminano cabo cakuponena Yahuwah alike. Baakamantana abaabo baunyu alimwi bakondwa nyika. Kulisumpula, luyando lwa kusekelela, acibi zyakayandisyigwa, nkabela Kristu wakaciyaamuka. Muuya Wakwe wakazimwa mucikombelo. Saatani ubelekela antoomwe abaluulwa kuti mbana Kristu; nokubaboobo balibulide muuya cakuti tabakonzyi kubona kuti Saatani . . . . bantu ba Yahuwah bakatondezyegwa kuli ndime muciimo cabawide.” {Testimonies for the Church, vol. 2, Ch 59, an Appeal to the Church, app. 440-442, 445. Emphasis supplied.}
Mubuzyo watatu: Mbuli Israeli wansiku, mbwaakasiya mumuni ngwaakapedwe, Cikombelo ca SDA mubusyu bwa Julu balainda ali bakomba zilengwa leza, bakomba zibumbwa. Hena Ellen White kuli naakapandulula Cikombelo ca SDA kuti ili mbuli nkamu yasibwaamu muli nzyaakalemba?
“Taakwe lucengo lwiinda kujata muzeezo wabuntu kwiinda kooku kucita kuti bantu basyome kuti baimvwi a cisimpyo ciluleme, akuti Yahuwah ulaitambula milimo yabo, kakuli balamubisyila. Nobabikkwa mu wondo lya mulilo kuti bafulwe a Mufuli Mupati, bunji bwa zyeezyo nzyobalanganya aanga nigolide zyilanyebuluka mbuli tombe. Hena inga Kristu waamba bantu baluulwa kuti mbantu bakwe kuti, aaba mbabantu baandene; Ndakalipeda lwangu kuli mbabo, kuti ndibanunune kuzwa kucibi coonse, kuti banditembaule, ime nendakabaita kuzwa mumusinze kuti bazye ku mumuni wangu weebeka. Hena inga Simalelo taamba kuti, Mbubuti munzi mubotu mbuwaba sibwaamu, aŋanda ya Taata mbuyaba makwebo. Nkaambo kakutasyoma kwenu, Nsyekonzyi kucita milimo minji mipati akati kenu.” {The Review and Herald, November 7, 1882 par. 12}
Mubuzyo wane: Hena Muuya Uusalala kuli niwakaamba kwiinda muli nzyaakalemba Ellen White kuti Cikombelo ca Balangila Kuboola babuzuba bwa Ciloba kuti cili kale nanka ciyakubulilalyo kubaa bulemu bwakujulu?
“Mucikkelo cakujulu Cikombelo ca Balangila Kuboola babuzuba bwa Ciloba ciyakupimwa. Ciyakubetekwa kwiinda muziindi azyeezyo zibotu zyoonse nzyicaapedwe. . . Ndakabona Mulailisi wesu katondeka zyikobela zyilangwa kuti nzyabululami. Wakazyipulula, akusiya kusofwaala kwakali kunsi aazyo antangalala. Mpoonya Wakati kuli ndime: Hena tobwene mbobakalivwumbilila kusofwaala akubola ciimo? ‘Mbubuti munzi uusyomeka mbuwakaba simamambe!’ Ŋanda ya Taata yaba makwebo, bulemu Bwakwe mpobweelede kukkala bwayaamuka! Nkakaako ncokuli kuubuka, alimwi nguzu zyabulamo.” {Testimonies for the Church, vol. 8,Sect. 4-Be on Guard, A failure To Honor Yahuwah, pp. 247, 250}
Mubuzyo wasanu: Cikombelo nocaambwa kuti caba sibwaamu alimwi tacikwe bulemu bwajulu, ninzi ncoceelede kucita kuti ujokele Muuya mucibaka cakwe ceelede?
“Pele kuti cikombelo, lino cizwide bumena bwakudilika musyule, ceempwa akusanduka, ciyakulya mucelo wamucito waco, kusikila cikalicimwe. Nocikaka bubi akusala bubotu, nociyandaula Yahuwah cakulitola ansi akusika amulimo waco muli Kristu, kaciimvwi akasimpe kateeli akusyoma zyeezyo zibambilidwe ncico, ciyakuponyegwa. Ciyakulibonya muciwa Yahuwah ncaakacipa cakutalikulaila akusalala, kacitazambidwe zyanyika, akutondezya kuti kasimpe nkikacaangulula ncobeni. Mpawo aawa balimulincico nobayooba basalwa ba Yahuwah ncobeni, baiminina Nguwe.” {Testimonies for the Church, vol. 8, sect. 4-Be on Guard, A Failure To Honor Yahuwah, p. 251}
Mubuzyo wacisambomwe: Taakwe citondezya kweempwa mucikombelo. Kunze lyaboobu, kuli kuzanga kuyaa kuyungizya. Muuya wakuuntuluzya akataa bana SDA a Cikombelo ca Roma zyilaafwi kweelana.
“ Simalelo wakatuka aabo boonse bagwisya nanka kuyungizya ku Mangwalo. NDIME mupati wakabikka kale zyoonse zyeelede kusyomwa akutobelwa, alimwi wakacita kuti Bbaibbele libe bbuku lya muŋanda. Cikombelo cilanga jwi lya Yahuwah cilizandukene a Roma cakutajokoloka. Basikukazya munzila eeyi aciindi cimwi bakalizandukide ku cikombelo cizangi cipati, pele baliswenede lino kuli ncico, alimwi bacilli munzila yakuti bamvwane a Cikombelo ca Roma. Roma taakwe nasanduka. Milazyo yakwe tiicincide akaaniini pe. Talekede kulwana basikumukazya; pele balo lwabo beni mbabamuswena munsi lyakwe. Caamba nzi eeci aba sikumukazya babuzuba buno? Nkukaka kasimpe ka Bbaibbele calo cipa kuti bantu baswenene kukutalulama. Ncikombelo cidilika musyule cifwiinsya musinzo akati kaco a buPoopo..” {Signs of the Times, February 19, 1894, para. 4}
Mubuzyo waciloba: Acimwi citondezya kuti kwiina kweempwa kucitika mukati kacikombelo, kuli kuzanga kuyaakuyungizya akuzanga kwabasololi baco.
Mbubuti anyikeeyi musololi mupati wa Cikombelo ca Balangila Kuboola babuzuba bwa Ciloba mbwaakalikunga waita mwaalumi wacibi kuti, “Bulemu Bwakwe” akulikankaizya kuti wakakkede munsaa poopo kumuswangano wa Vatican II Council!?
“Hena ezyi nguzu, zyalo zyilembedwe kwa myaka ili zyuulu abulowa bwa ba saante, lino zyabonwa kuti ncibeela ca cikombelo ca Kristu?” {The Great Controversy (1911), Ch 35, Liberty of the Conscience Threatened, p. 571}
Mubuzyo walusele: Mu 1973, Bert Beverley, musololi wa Cikombelo ca Balangila Kuboola babuzuba bwa Ciloba (SDA) munyika, wakalemba bbuku antoomwe a Lukas Vischer, Mulembi wa Mbunga ya Zyikombelo mu Nyika. Mutwe wabbuku wakali, Zinji loko Zikonzyene, mutwe muniini wakali, “Akati ka Mbunga ya Zikombelo a Cikombelo ca Balangila Kuboola babuzuba bwa Ciloba (SDA).” Eeli bbuku lyakasimbwa a Mbunga ya Zyikombelo mu Nyika, Geneva, Switzerland, mu 1973.
“ Lino alyoonse atwiime mbuli bantu baandeene alimwi baimpene, katwaangulikide kuzwa kumakani azyanyika, akutalisampuzya mukukamantana abaabo banyina busongo bwakuzyiba nzyayanda Yahuwah, zyalo zyibikkidwe mumulawo Wakwe cakusalala.” {Battle Creek Letters, Lette to the General Conference Committee and the Medical Missionary Board, mwezi wa Kunkumunamasamu 6, 1902. p. 52.}
Mubuzyo wafuka: Kwamakumi amyaka minji, Cikombelo ca Balangila Kuboola babuzuba bwa Ciloba (SDA) bakali kumbele mulukamantano kwiinda mukujatikana munkamu ya Christian World Communions, yalo iiminina bana kristu bali 2 bbiliyoni bazwa muzyikombelo zyiindeneyindene nyika yoonse (kujatikizya cikombelo ca Roman Catholic Church ). Aaba basololi bazyikombelo balaswaangana ciindi a ciindi mukukulwaizya kumvwana akati kabapaila muzyikombelo zyiindene akujana nzila zyakubelekela antoomwe. Mupati wankamu eeyi munyika ngu Musilisi John R. Graz, Public Affairs and Religious Liberty director uzyila mu Cikombelo ca Balangila Kuboola babuzuba bwa Ciloba (SDA).
“Aabo basangana anyika batambula cikombole canyika akulibambila caando camunyama.” {Testimonies to the Church, vol. 5. Ch. 24, The Seal of Yahuwah, p. 216.}
Bert Beverley Beach, musololi wa Cikombelo ca Balangila Kuboola babuzuba bwa Ciloba (SDA) munyika, wakalemba bbuku lya mutwe So Much In Common, “Between the World Council of Churches and the Seventh-day Adventist Church”
Mubuzyo wakkumi: Cikombelo ca Balangila Kuboola babuzuba bwa Ciloba (SDA) cakaswaanya nzila zyacibbadela caco, Adventist Health Care Systems, ku Colarado, USA, anzila zya cibbadela ca Roma, Catholic Health Initiatives. Bakabunga nguzu zyabo muzina lya “Centura Health,” akuyaka zyibbadela zyili kkumi azyotatwe, zyimwi kazyijisi azyikolo zyakuyiisya basilisi.
Nceeci caambwa cigaminina kuzwa ku Centura Health amutwe wa Centura.org:
“Mu 1996, zyibbadela zya Adventist Health Systems (AHS) a Catholic Health Initiatives (CHI) mu Colorado zyakabamba mbunga ya Centura Health, eeyi mbunga iimvwi alusyomo, tiili yampindu alimwi ibambidwe munzila yakugwasya akulondola zyibbadela zyabo mu Colorado. Kuzwa kumazuba nkubaatalikila, ba Cikombelo ca Balangila Kuboola babuzuba bwa Ciloba (SDA) balijatikene kuyaka zyibbadela mwalo musilikwa mubili wamuntu oonse akutabaula malwazi. Ba Katolika balizyibidwe kapati muzyilengwa zyabo zyakugwasya bacete. . . . Kaili yabili mubupati mucisi ciya coonse, anzila zya cibbadela ca Roma, Catholic Health Initiatives [CHI] zyakakokolola mwili yamali aasika ku 8.2 billioni mu maddola.” (Retrieved on Jan 20. 2012)
Alimwi kuzwa ku Centura.org, ngaaya majwi:
“Intaamu mpati yakacitika mu 1996 yakali yakubamba Centura Health, yalo yakaleta Sisters of Charity Health Services [yakaitwa kuti CHI kaindi mu 1996) mu Colorado kuti injile mucizuminano cakubelekela antoomwe azyibbadela zyaba Balangila Kuboola zyamu Colorado. Ooku kukamantana kwakapa cikonzyanyo cakubelekela antoomwe mu BunaKristu kutegwa kuyungizyigwe busungu mukweendelezya busilisi mubukambausi.” (Retrieved on Jan 20, 2012)
“ Mwami wakazumanana kulailila ndime kuti ndaambile bantu Bakwe kuti tabeelede kwaangana anyika mumakwebo aali oonse, kapati mukaambo kalemu mbuli mukuyaka cisilikilo [cibbadela]. Basyoma abatasyomi, kababelekela basimalelo bobile, tabakonzyi kujatana maanza kabotu mumulimo wa Mwami. ‘Hena bobile inga beenda limwi kuti tiibayanzana?” Yahuwah ulakasya bantu Bakwe kulisanganya abatasyomi mukuyaka mbunga zyakwe.” {6BIO, Ellen G. White Biography, vol.6. p.42.1, 1905.}
“Mutalekeli bantu ba Yahuwah mumbunga zyesu zyili zyoonse kuti basimbe cizuminano asinkondonyina wa Yahuwah amuntu. Mulimo wa cikombelo kunyika tuuli wakwiima amizeezo yabo akutambula nzyobayeeyela, anzyobaamba, pele nkumvwa majwi aaKristu kwiinda mumulanda Wakwe Paulu, ‘Mutalivwoleki antoomwe abatasyomi: ninzi cimvwanwa akataa bululami a bubyaabi? alimwi ninzi ciswaanganya mumuni amudima? alimwi ninzi Kristu ncayendelane a Bbelaila? nanka ncibeela nzi uusyoma ncajisi acigwebenga?’ Eeci mumaanu amwi caamba kuti ndukwato abatasyomi, pele citola cibeela ciinda waawa: caamba kuti muzyibelesyo zyipedwe ndiswe kuzwa kuli Yahuwah, mumbunga zyesu, amuzyikolo zyesu, amumaanda akusimba mabbuku. . . Amuyoowe kuswaangana nokuba kulyaanga mumilwi antoomwe abaabo babamba milimo yijatikizya Mwami kuli baabo batakwe cibeela muli Yahuwah nokuba kubafwida nkumbu aabo bayandisya kasimpe ka Yahuwah: ‘Alimwi ndiyoomutambula, akuba Taata kuli ndinywe, nkabela muyooba bana Bangu balombe abasimbi, mbwaamba Mwami Singuzuzyoonse.” {Testimonies to Ministers 271.2; The Review and Herald, Feb 18, 1890.}
Mubuzyo wakkumi aumwi: Mu 1931, muswaangano wa General Conference Autumn Council wakasala kupa zyikolo zyoonse kuti zizumizyigwe ku mfulumende. Hena eeyi ntaamu yakavwoleka Cikombelo cakutajokolosya antoomwe anyika?
“Kulyeeleka zilengwa zyanyika kusandula cikombelo kuba canyika; taakwe nocisandula nyika kuba ya Kristu.” {The Great Controversy, (1888). P. 509.1.}
“Bantu besu lino balasunkwa kuti naa bayoojana busongo kuzwa ku Mwiiyi mupati nyika njizyibide, nanka kuyandaula leza wa Ekron. Atukakatile kuti tutaangwi nokaba kooze kumilazyo yazyikolo zyabaabo batalimvwi jwi lya Yahuwah abaabo batatobeli milawo Yakwe.” {CT – Counsels to Parents, Teachers and Students, p. 255.4; Letter 132, 1909.}
Mubuzyo wakkumi ayibili: Hena bantu bacikombelo ca SDA mulandu wabo kucibi cicitwa antangalala abamwi kuvwelanya basololi mucikombelo?
“Kamboni usalala cigaminina weelede kukkala mucikombelo, limwi ituko lyakaboola abana Israeli bansiku nkaambo kazyibi zyabo kaliya kukkala abantu Bakwe. Yahuwah upa bantu Bakwe, mbuli nkamu yomwe, mulandu wazyibi zyicitwa akati kabo.” {Testimonies to he Church, Vol. 3.Ch. 27. The Laodicean Church, p. 269.}
Mubuzyo wakkumi aitatu: Mukulanga kuzanga kwaacitika mu Cikombelo ca Balangila Kuboola babuzuba bwa Ciloba (SDA), nkulailila nzi Ellen White nkwaakapa mikwasyi ili micukombelo eeci?
“Kuli kulangila kusyoonto biyo kutozya kubbazu lyomwe: Amubweze balombwana abanakalindu, akubabikka nkobataswaanyi zyikombelo zyesu akaniini pe, kutegwa kubula kulijata kulibuzuba buno kutabafutumuni mizeezo mbuli bumena mumakani ancocaamba kuba muna Kristu.” {E.G. White. Manuscript Release #995. p. 5.}
Mubuzyo wakkumi ayone: Hena cilakonzyeka kumuntu umwi aumwi lwakwe mwini mu cikombelo ca SDA kuya kumbele kusalala mumuuya kuti cikombelo kacizwide bantu basofweede abalo basololi kabasofweede?
“TACIKONZYEKI kuli ndinywe kusangana abasofweede, kamucisalala. Bakorinto babili 6:14-15. Yahuwah a Kristu a makamu aajulu ulazyibya bantu kuti ikuti waswaangana abasofweede inga wasofwaala.” {E. G. White. Review and Herald, Vol. 4, p. 137.}
Aabo bacijatene abasofweede bayoosofwaala.Aabo bacilli mu Cikombelo ca Balangila Kuboola babuzuba bwa Ciloba (SDA) lyalo cibi mbuli cambunga yomwe nociteempwi bayooba amulandu wacibi caantangalala cacikombelo eeci. Bana ba Yahuwah basyomeka mu cikombelo ca SDA tabakwe cakusala pele nkukosola zyoonse zibaangilila ku cikombelo eeci cakazumizya nyika kuti injile muli ncico akucisandula kuya mucikombole canyika.
tsn_Latn xho_Latn bem_Latn bem_Latn zho_Hans bem_Latn tso_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn eng_Latn eng_Latn bem_Latn bem_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn